**NOLIKUMS**

**Cēsu novada skolu konkursam “Ko celsim galdā skolas pusdienās?”**

**1. Vispārīgie jautājumi**

1.1. Vidzemes plānošanas reģiona organizētā Cēsu novada skolu konkursa “Ko celsim galdā skolas pusdienās?” (turpmāk – Konkurss) nolikums (turpmāk – Nolikums) nosaka kārtību, kādā tiek iesniegti un izvērtēti Cēsu novada skolu pieteikumi Konkursam.

1.2. Konkurss tiek finansēts no INTERREG Baltijas jūras reģiona transnacionālās sadarbības programmas 2021.-2027. gadam projekta “Ceļā uz ilgtspējīgu un noturīgu sabiedrību, stiprinot pilsonisko līdzdalību un inovāciju” (We make transition!)” līdzekļiem.

1.3. Konkursa mērķis ir sekmēt Cēsu novada skolu skolēnu, skolotāju un ēdināšanas pakalpojumu sniedzēju savstarpējo sadarbību, paaugstinot zināšanas un izpratni par bioloģiskās un vietējās (Bioreģionā ražotās) pārtikas iekļaušanu skolu ēdināšanā/ skolu ēdienkartēs.

1.4. Konkursa uzdevumi:

1.4.1. veicināt Cēsu novada skolu skolēnu, skolotāju un ēdināšanas pakalpojuma sniedzēju iniciatīvu un izpratni par bioloģiskās un vietējās pārtikas patēriņu;

1.4.2. rosināt skolas rast risinājumus bioloģiskās un vietējās pārtikas izmantošanai ēdināšanā, ēdienu pilnveidē;

1.4.3. radīt iespēju skolēniem kopā ar skolotājiem vai ēdināšanas pakalpojuma sniedzējiem, iepazīt vietējos ražotājus, noskaidrot bioloģiskās un vietējās pārtikas pieejamību;

1.4.4. sniegt iespēju skolām iesaistīties Bioreģiona idejas attīstībā;

1.4.5. sekmēt skolēnu, skolotāju un ēdināšanas pakalpojuma sniedzēju atbildību par bioloģiskās un vietējās pārtikas lietošanu skolu ēdināšanā.

1.5. Konkursa nolikums, pieteikums un citi dokumenti pieejami Vidzemes plānošanas reģiona mājas lapā [www.vidzeme.lv](http://www.vidzeme.lv) un Cēsu novada pašvaldības mājaslapā [www.cesis.lv](http://www.cesis.lv) sadaļā „Vide”.

1.6. Konkursa kontaktpersona ir Cēsu novada pašvaldības Vides attīstības projektu vadītāja Zane Pīpkalēja, tālrunis 29152186, e-pasts: zane.pipkaleja@cesunovads.lv.

**2. Konkursa dalībnieki**

2.1. Konkursa mērķauditorija ir Cēsu novada pašvaldības vispārizglītojošo skolu skolēni (1.- 12.klase), skolotāji, skolu pavāri un/ vai ēdināšanas pakalpojumu sniedzēji.

2.2. Lai piedalītos konkursā klases kolektīvam jāveido komanda, kuras sastāvā ir klases kolektīvs, klases audzinātājs vai mācību priekšmeta skolotājs (piemēram, mājturības un tehnoloģiju, dizaina un tehnoloģiju, tehnoloģiju un zinātņu u.c. atbilstoša mācību priekšmeta) un/ vai skolas ēdināšanas pakalpojuma sniedzējs (skolas pavārs).

**3. Konkursa balva**

3.1. Uz konkursa balvu var pretendēt/ izlozē par konkursa balvu var piedalīties ikviens Cēsu novada izglītības iestādes 1-12.klašu kolektīvs, kurš iesūtījis pieteikumu atbilstoši konkursa nolikumam.

3.2. Balvu saņem klase, kuras pieteikums/ recepte izlozēta par uzvarētāju. Konkursa uzvarētājs tiek noskaidrots pēc nejaušības principa izlozes kārtībā.

3.3. Balvas tiek pasniegtas trīs klašu grupas: 1. – 4.klase, 5. – 9.klase, 10. – 12.klase.

3.4. Balva ir klases vizīte Pavāru mājā Līgatnē, kur klasei tiek pagatavota maltīte no bioloģiskās un vietējās pārtikas, un Bioreģionā ražoto veselīgo uzkodu komplekts.

3.5. Vidzemes plānošanas reģions apmaksā transporta izdevumus klasei nokļūšanai līdz Pavāru mājai Līgatnē un maltīti, Bioreģionā ražoto veselīgo uzkodu komplektu.

3.6. Balvas saņemšana – klases vizīte Pavāru mājā Līgatnē notiek no 2024.gada 25.novembra līdz 29.novembrim.

**4. Konkursa pieteikuma iesniegšana**

4.1. Lai piedalītos konkursā klases komandai kopā ar skolotāju vai klases audzinātāju un/ vai skolas ēdināšanas pakalpojuma sniedzēja pārstāvi (skolas pavāru) jāizstrādā recepte ēdienam, kas atbilst uzturvērtības prasībām pusdienu nodrošināšanai izglītības iestādē.

4.2. Klases komanda (kopā ar skolotāju un/ vai skolas ēdināšanas pakalpojuma sniedzēja pārstāvi (skolas pavāru) iesniedz recepti skolas pusdienām, kura:

4.2.1. veidota, izmantojot bioloģisko un vietējo pārtiku (norādot saimniecības, kuru produkcija izmantota);

4.2.2. atbilst uzturvērtības normām, kas noteiktas normatīvajos aktos.

4.3. Informācijai par Cēsu novadā esošajām saimniecībām aicinām izmantot SIA “Latvijas Lauku konsultāciju un izglītības centrs” veidoto saimniecību katalogu, kas pieejams mājas lapā [www.novadagarsa.lv](http://www.novadagarsa.lv) (sadaļā Katalogs atlasot Cēsu novadu)

4.4. Klases komanda aizpilda Nolikumam pievienoto pieteikumu (turpmāk – Pieteikums), kas ietver:

4.4.1. informāciju par klasi un atbildīgo skolotāju, kontaktinformāciju;

4.4.2. receptē izmantotos bioloģiskos vai vietējos produktus un to ražotājus;

4.4.3. receptes aprakstu, t.sk., ēdiena nosaukums un pagatavošanas gaita (līdz 2000 rakstu zīmēm, neieskaitot atstarpes);

4.4.4. saiti uz vietni, kur redzamas fotogrāfijas vai video, kurā redzama ēdiena tapšanas gaita un fotogrāfija, kurā redzams klases kolektīvs un pagatavotais ēdiens.

4.5. Klases kolektīvs var iesniegt konkursam tikai vienu Pieteikumu.

4.6. No vienas izglītības iestādes konkursā var piedalīties vairākas klases.

**5. Pieteikumu iesniegšana un termiņi**

5.1. Pieteikumi konkursam jāiesniedz līdz **2024. gada 15.novembra plkst.17:00**, sūtot elektroniski uz e-pasta adresi **vidzeme@vidzeme.lv**. ar norādi “Pieteikums skolu konkursam”.

5.2. Saņemot iesniegto darbu, uz Pieteikumā norādīto e-pastu tiks nosūtīta apstiprinājuma vēstule. Ja vienas darba dienas laikā šādu apstiprinājuma e-pastu nesaņemat, lūdzam sazināties ar nolikumā norādīto kontaktpersonu.

**6. Pieteikumu vērtēšana un rezultātu paziņošana**

6.1. Konkursam iesniegto Pieteikumu atbilstību Nolikumam izvērtē konkursa organizatori – Vidzemes plānošanas reģions sadarbībā ar Cēsu novada pašvaldību.

6.2. Katram saņemtajam Pieteikumam tiek piešķirts unikāls identifikācijas numurs, kas piedalās izlozē.

6.3. Klātesot Vidzemes plānošanas reģiona pārstāvjiem, Cēsu novada pašvaldības Attīstības pārvaldes un Izglītības pārvaldes pārstāvjiem (kopumā ne mazāk kā 4 pārstāvjiem), izlozes kārtībā pēc nejaušības principa tiek noteikti uzvarētāji trīs klašu grupās atbilstoši Nolikuma 3.3. punktam.

6.2. Uzvarētāju izloze un paziņošana notiks laika posmā no 2024. gada 19.novembra līdz 22.novembrim, nosūtot informāciju personīgi uz konkursa dalībnieku norādītajām e-pasta adresēm, kā arī publicējot Vidzemes plānošanas reģiona *Facebook* lapā.

**7. Personas datu apstrāde**

7.1. Pieteikumi iesniedzēji, iesniedzot recepti konkursam, piekrīt tās publicēšanai Vidzemes plānošanas reģiona un projekta “We make transition!” komunikācijas kanālos, kā arī piekrīt receptes pieteikuma rediģēšanai pirms publicēšanas, ja tas būtu nepieciešams (teksta un vizuālā materiāla rediģēšana, uzlabošana).

7.2. Personas datu pārzinis ir Vidzemes plānošanas reģions, adrese Bērzaines iela 5, Cēsis, Cēsu novads, LV-4101, vidzeme@vidzeme.lv.

7.3. Personas dati tiek apstrādāti nolūkā īstenot Konkursu, informēt sabiedrību par Konkursa norisi. Personas dati tiks apstrādāti atbilstoši spēkā esošajiem normatīvajiem aktiem.

7.4. Personas datu apstrādes tiesiskais pamats ir piekrišana saskaņā ar Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta pirmās daļas a) apakšpunktu.

7.5. Iesniedzot Pieteikumu, komandas dalībnieki piekrīt personas datu apstrādei un apliecina, ka ir iepazinušies ar Konkursa nolikumu, tai skaitā personas datu apstrādes noteikumiem un sniedz piekrišanu dalībnieku personas datu apstrādei, kā arī apliecina, ka foto un video materiālos redzamās personas ir sniegušas savu piekrišanu tos publiskot Vidzemes plānošanas reģiona un projekta “We make transition!” komunikācijas kanālos.

7.6. Iesniegtie darbi un balvas saņemšanas laikā tapušie materiāli tiks izmantoti Konkursa publicitātes materiālu veidošanai nekomerciālos nolūkos.

7.7. Vidzemes plānošanas reģions kā datu pārzinis atbild par personas datu apstrādi. Lai pieprasītu piekļuvi saviem personas datiem, to labošanu, dzēšanu, apstrādes ierobežošanu, iebilstu pret to apstrādi, izmantotu datu pārnesamības tiesības, dalībnieki un materiālos redzamās personas var iesniegt pieprasījumu, nosūtot to Vidzemes plānošanas reģionam.

**Pieteikums**

**Cēsu novada skolu konkursam** **“Ko celsim galdā skolu pusdienās?”**

|  |  |
| --- | --- |
| Vispārējās izglītības iestādes nosaukums un kontaktinformācija (skolas adrese, e-pasta adrese un kontakttālrunis)  |  |
| Klase, kas piedalās konkursā, skolēnu skaits klasē |  |
| Atbildīgās personas - receptes iesniedzēju pārstāvja (klases audzinātāja, skolotāja) vārds, uzvārds un kontaktinformācija saziņai (tālrunis un e-pasta adrese) |  |
| Lūdzu norādiet, vai receptes tapšanā ir iesaistīts skolas pavārs (ēdinātāja pārstāvis). Norādiet vārdu, uzvārdu (ja attiecināms) |  |
| Receptē izmantotie bioloģiskie un vietējie produkti (norāda saimniecības, kuru produkcija izmantota) |  |
| Recepte (ne vairāk kā 2000 rakstzīmes (neieskaitot atstarpes)):* ēdiena nosaukums,
* pagatavošanā izmantojamie produkti, to daudzums,
* ēdiena pagatavošanas gaita
 |  |
| Receptes foto vai video saite: (lūgums foto un video koplietot, izmantojot mākoņservisu pakalpojumus – google.com, failiem.lv vai citus)Pievienot klases foto ar pagatavoto ēdienu! |  |

*Iesniedzot šo pieteikumu apliecinu/-ām savu piekrišanu konkursa Nolikumā minētajiem nosacījumiem un apliecinu/-ām, ka esmu/-am iepazinies/ -usies/ -ušies ar Nolikuma 7.punktu par Personas datu apstrādi.*

**Konkurss tiek finansēts no INTERREG Baltijas jūras reģiona transnacionālās sadarbības programmas 2021.-2027. gadam projekta “Ceļā uz ilgtspējīgu un noturīgu sabiedrību, stiprinot pilsonisko līdzdalību un inovāciju” (We make transition!)” līdzekļiem.**